Kruiser Jerman Admiral Hipper

ialah kapal sulung bagi kruiser berat  yang berkhidmat dengan  Jerman Nazi semasa Perang Dunia II. Kapal ini mula dibina di limbungan Blohm & Voss, Hamburg pada Julai 1935 dan dilancarkan Februari 1937;  memasuki perkhidmatan sejurus sebelum perang meletus, pada April 1939. Kapal ini dinamakan sempena Laksamana Franz von Hipper, panglima skuadron kruiser tempur Jerman semasa Pertempuran Jutland tahun 1916 dan kemudian panglima besar Armada Laut Lepas Jerman. Ia dilengkapi dengan lapan laras meriam utama  dan, walaupun secara nominal ditetapkan had  oleh Perjanjian Tentera Laut Inggeris-Jerman, sebenarnya ia mempunyai sesaran lebih .

 menyaksikan sejumlah besar pertarungan semasa perang, terutamanya dalam Pertempuran Atlantik. Ia memimpin serangan di Trondheim semasa Operasi Weserübung; sewaktu dalam perjalanan ke sasarannya, ia menenggelamkan kapal pembinasa  British. Pada Disember 1940, ia menceroboh masuk Lautan Atlantik untuk menyerang kapal-kapal dagang pihak Bersekutu, namun operasi ini berakhir tanpa kejayaan yang bermakna. Pada Februari 1941,  menyerang sekali lagi, menenggelamkan beberapa kapal dagang sebelum akhirnya kembali ke Jerman melalui Selat Denmark. Kapal itu kemudian  dipindahkan ke utara Norway untuk mengambil bahagian dalam operasi menentang konvoi ke Soviet Union, memuncak dalam Pertempuran Laut Barents pada 31 Disember 1942, dimana ia menenggelamkan kapal pembinasa  dan kapal penyapu ranjau  tetapi mengalami kerosakan dan terpaksa berundur akibat serangan kruiser ringan  dan .

Kecewa dengan kegagalan untuk menenggelamkan kapal dagang dalam pertempuran itu, Adolf Hitler mengarahkan sebahagian besar kapal perang disekerap, namun Laksamana Karl Dönitz berjaya memujuk Hitler untuk mengekalkan armada permukaan laut. Akibatnya,  diarah pulang ke Jerman dan direhatkan untuk pembaikan. Kapal itu tidak pernah dipulihkan ke status operasi, bagaimanapun, pada 3 Mei 1945, pesawat pengebom RAF merosakkannya dengan teruk semasa ia berada di Kiel, Jerman. Anak kapalnya melubangtenggelamkan kapal itu di dok tambatan, dan pada Julai 1945, ia naikkan semula dan ditunda ke Teluk Heikendorfer. Ia akhirnya dileraikan untuk sekerap pada tahun 1948–1952; locengnya kini dipamerkan di Memorial Tentera Laut Laboe berhampiran Kiel.


 Nota kaki 
Nota

Petikan

 Rujukan 






















Bacaan lanjut


Category:Kapal 1937
Category:Kruiser berat
Category:Perang Dunia Kedua
Category:Kapal perang Jerman